
RAPORT DE SPECIALITATE 

[bookmark: _Hlk503432851][bookmark: _Hlk97726541]la proiectul de hotărâre privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc și Serviciul de evidență și informare

Compartimentul resurse umane, din cadrul Direcției administrație publică, primind spre analiză prezentul proiect de hotărâre, menționează următoarele:
În conformitate cu prevederile art. 11 din Legea cadru nr. 153/2017 privind salarizarea personalului plătit din fonduri publice, cu modificările și completările ulterioare, stabilirea salariilor se propune de către ordonatorul de credite, conform nomenclatorului de funcții și se aprobă de Consiliul Local.
         Prin Hotărârea Guvernului nr. 146/2026  începând cu data de 1 iulie 2026, salariul de bază minim brut pe țară garantat în plată, este de 4325 lei lunar.
          	Potrivit prevederilor art.XVI alin. (1) din Legea nr. 141/2025 privind unele măsuri fiscal-bugetare, cu modificările și completările ulterioare, potrivit cărora “prin derogare de la prevederile art. 12 alin. (2) din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, în anul 2026, începând cu data de 1 ianuarie, cuantumul brut al salariilor de bază/soldelor de funcţie/salariilor de funcţie/indemnizaţiilor de încadrare lunară de care beneficiază personalul plătit din fonduri publice se menţine la acelaşi nivel cu cel ce se acordă pentru luna decembrie 2025, în măsura în care personalul ocupă aceeaşi funcţie şi îşi desfăşoară activitatea în aceleaşi condiţii
Drept urmare a fost inițiat acest proiect de hotărâre prin care:
· Salariile de bază aprobate prin Hotărârea Consiliului Local nr.9 din 30 ianuarie 2026 care se află sub nivelul salariului de bază minim brut pe ţară, garantat în plată vor fi stabilite la nivelul de 4325 lei. 
·  Vor fi modificați coeficienții de ierarhizare existenți în grila de salarizare aprobată prin Hotărârea Consiliului Local nr.9 din 30 ianuarie 2025.     
     Ca urmare a celor enumerate anterior, Compartimentul resurse umane consideră că în forma propusă, proiectul privind stabilirea salariilor de bază pentru funcționarii publici și personalul contractual din cadrul familiei ocupaționale “Administrație” din aparatul de specialitate al primarului municipiului Câmpulung Moldovenesc și Serviciul de evidență și informare este oportun și necesar.

